CELEX: 31981R1120
Language: el
Date: 1981-04-28 00:00:00
Title: Κανονισμός (ΕΟΚ) αριθ. 1120/81 τού Συμβουλίου τής 28ης Απριλίου 1981 περί χορηγήσεως πριμοδοτήσεως κατά τή γέννηση μόσχων στήν Ιταλία

Avis juridique important

|

31981R1120

Κανονισμός (ΕΟΚ) αριθ. 1120/81 τού Συμβουλίου τής 28ης Απριλίου 1981 περί χορηγήσεως πριμοδοτήσεως κατά τή γέννηση μόσχων στήν Ιταλία  

Επίσημη Εφημερίδα αριθ. L 118 της 30/04/1981 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 1120/81 ΤΟΥ ΣΥΜΒΟΥΛΙΟΥ  της 28ης Απριλίου 1981  περί χορηγήσεως πριμοδοτήσεως κατά τη γέννηση μόσχων στην Ιταλία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι η τιμή παρεμβάσεως που εφαρμόζεται στον τομέα του βοείου κρέατος καθορίσθηκε για την περίοδο εμπορίας 1981/82 σε επίπεδο κατώτερο από το επίπεδο που προκύπτει από την εφαρμογή του άρθρου 6 του κανονισμού (ΕΟΚ) αριθ. 805/68 του Συμβουλίου της 27 Ιουνίου 1968 περί κοινής οργανώσεως αγοράς στον τομέα του βοείου κρέατος (3), όπως τροποποιήθηκε τελευταία από την πράξη προσχωρήσεως του 1979· ότι, ως εκ τούτου, ενδείκνυται η Ιταλία, που έχει εφαρμόσει κατά τη διάρκεια των έξι προηγούμενων περιόδων εμπορίας το καθεστώς πριμοδοτήσεων κατά τη γέννηση των μόσχων, που αναφέρεται στον κανονισμό (ΕΟΚ) αριθ. 1667/80 (4), να συνεχίσει τη χορήγηση της πριμοδοτήσεως αυτής για μια νέα περίοδο δώδεκα μηνών·  ότι η πριμοδότηση αυτή αποτελεί παρέμβαση επί της εσωτερικής αγοράς, κατά το άρθρο 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 929/79 (6),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η Ιταλία συνεχίζει να χορηγεί κατά την περίοδο εμπορίας 1981/82 πριμοδότηση για κάθε μόσχο που γεννάται στο έδαφός της και βρίσκεται ακόμη στη ζωή έξι μήνες μετά τη γέννησή του.  2. Το ενιαίο ποσό της πριμοδοτήσεως αυτής είναι 32 ECU, το οποίο επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), Τμήμα Εγγυήσεων, και καταβάλλεται εφάπαξ.  Άρθρο 2  Οι λεπτομέρειες εφαρμογής του παρόντος κανονισμού καθορίζονται σύμφωνα με τη διαδικασία του άρθρου 27 του κανονισμού (ΕΟΚ) αριθ. 805/68.  Άρθρο 3  Ο παρών κανονισμός αρχίζει να ισχύει από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την επομένη της λήξεως εφαρμογής του καθεστώτος που προβλέπεται στο άρθρο 1 του κανονισμού (ΕΟΚ) αριθ. 1667/80.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 28 Απριλίου 1981.  Για το Συμβούλιο  Ο Πρόεδρος  J. de KONING  (1) ΕΕ αριθ. C 90 της 21. 4. 1981, σ. 101.  (2) Γνώμη που διατυπώθηκε στις 25/26 Μαρτίου 1981 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. L 148 της 28. 6. 1968, σ. 24.  (4) ΕΕ αριθ. L 166 της 1. 7. 1980, σ. 10.  (5) ΕΕ αριθ. L 94 της 28. 4. 1970, σ. 13.  (6) ΕΕ αριθ. L 117 της 12. 5. 1979, σ. 4.